**"Ауған, сөнген жоқ, өшкен арман**

**Тек сенен есте қалған...."**

Жамбыл атындағы 39 жалпы орта мектебі коммуналдық мемлекеттік мекемесінде "Ерлікке тағзым" атты әскери патриоттық апталық өтті. Апталық аясында Кеңес әскерлерінің Ауған жерінен шығарылғанына 31 жыл толуына орай Ауған соғысы ардагерлерімен 10-сынып оқушыларымен "Ауған, сөнген жоқ, өшкен арман Тек сенен есте қалған...." атты кездесу өткізілді. Кездесуге Жамбыл а/о округінен Ауған соғысы ардагері Бертаев Тағайхан, Жетісай ауданынан Ауған соғысы ардагерлері Нурбобаев Темірхан, Рахметов Еркінбек ағаларымыз, Жамбыл а/о ардагерлер кеңесінің төрағасы Сыдықов Құралбек, мектептің Әкелер мектебінің төрағасы Биғараев Жәнібек ағаларымыз шақырылды. Ардагерлерге ән-би, өлең жырлар арналды. Кездесу заман талабына сай жаңа үлгіде өтті. Оқушылар ардагерлермен сұхбат өздерін қызықтырған сұрақтар мен толғандырған ойларын ашық айтып отырды. Ардагер ағаларымыз өз кезегінде өздерінің майданда бастан кешкен оқиғалар мен көрген қиындықтары жайлы әңгімеледі. Өз сөздерінде енді соғыс деген зұлматты адам баласы көрмесін, бейбіт өмірдің аясында балалар бақытты ғұмыр кешсін деді. Кездесуді ұйымдастырған директордың тәрбие ісі жөніндегі орынбасарлары Байхожаев Еркебай, Зеилбек Сейітхан, АӘД пәні мұғалімі Төлебаев Сапаралы, сынып жетекшілер Қожабекова Толқын, Нұрпейісова Бағила, Шынболова Бағила ұстаздарға көпшілік алғыстарын білдірді. Кездесу соңы Ауған соғысы ардагерлерімен естелік фотосуреттерге түсу мен оларға жасалған сый-құрметке ұласты.